**Starptautiskās konferences**

**APZINĀTIE PSRS OKUPĀCIJAS RADĪTIE ZAUDĒJUMI BALTIJĀ**

**materiālu apkopojuma saturs**

|  |  |  |  |
| --- | --- | --- | --- |
| **Ievaddaļa** | | | |
| Komisijas[[1]](#footnote-2) priekšsēdētājs Edmunds Stankevičs „Ieskats Komisijas darbībā” | | | |
| Komisijas priekšsēdētāja vietniece Ruta Pazdere „Kāpēc jāaprēķina PSRS okupācijas radītie zaudējumi | | | |
| **Politiskais aspekts** | | | |
| 1 | Atklāšanas uzruna | Jānis Bordāns, Latvijas Republikas tieslietu ministrs | |
| 2 | Atklāšanas uzruna | Elvins Jankēvičus, Lietuvas Republikas tieslietu ministrs | |
| 3 | Atklāšanas uzruna | Urmass Reinsalu, Igaunijas Republikas tieslietu ministrs | |
| 4 | Eiropas Savienības vēstures politika | Sandra Kalniete, Eiropas Parlamenta deputāte | |
| **Apzinātie PSRS okupācijas radītie zaudējumi** | | | |
| 5 | Latvijai radītie finansiālie zaudējumi | | Gatis Krūmiņš*, Latvija* |
| 6 | Lietuvai radītie finansiālie zaudējumi | | Vida Komičiene, *Lietuva* |
| 7 | Igaunijai radītie finansiālie zaudējumi | | Tomass Hīo, *Igaunija* |
| 8 | Baltijas valstīm radītie demogrāfiskie zaudējumi | | Ilmārs Mežs, *Latvija* |
| 9 | Lietuvai radītie demogrāfiskie zaudējumi | | Birute Burauskaite, *Lietuva* |
| **Tiesiskais aspekts** | | | |
| 10 | Lietuvas un starptautiskais normatīvais regulējums prasības iesniegšanai par PSRS okupācijas nodarītajiem zaudējumiem | | Daiņus Žaļims, *Lietuva* |
| 11 | Tiesiskās iespējas iesniegt prasību PSRS okupācijas Baltijas valstīm nodarīto zaudējumu atlīdzināšanai: problēmas, prasību lietas, risinājumi | | Silvija Gerviene, *Lietuva* |
| 12 | Latvijas kompensācijas prasības juridiskās sastāvdaļas | | Ieva Miļūna, *Latvija* |
| 13 | Valstiskās nepārtrauktības doktrīna | | Tālavs Jundzis, *Latvija* |
| 14 | Konferences noslēguma apkopojums | | Ineta Ziemele, *Latvija* |

2019. gada 22. marts, Rīga

**Konferences izdales materiāli**

**Konferences mērķis**

Lai apgāztu šodienas Krievijas joprojām plaši izplatītos melīgos apgalvojumus par lielajām PSRS investīcijām Baltijas republikās, uz pašas PSRS finanšu dokumentu pamata darīt zināmu plašai starptautiskai sabiedrībai faktus par katrai Baltijas valstij nodarītajiem apjomīgajiem finansiālajiem un demogrāfiskajiem zaudējumiem, ko izraisījis PSRS totalitārais okupācijas režīms.

**Konferences uzdevums**

Uz zinātniski pamatotas metodoloģijas pamata sniegt pārskatāmu informāciju par pētījumos konstatētajiem faktiem, kas atklājās Latvijas, Lietuvas un Igaunijas arhīvos atrodamajos PSRS laika oriģinālajos dokumentos. Kopumā pierādīt, ka visas trīs Baltijas republikas:

* visā okupācijas periodā no sava budžeta 20-40 % apmērā ir dotējušas PSRS budžetu, atpakaļ saņemot tikai nelielu daļu no šī finansējuma;
* no republikās atlikušās budžeta daļas vairāk nekā puse līdzekļu tika izlietota PSRS armijas, represīvo institūciju un militāri rūpnieciskā kompleksa finansēšanai;
* visu okupācijas laiku notika Baltijas republiku kolonizācija un nežēlīgas represijas pret šo republiku iedzīvotājiem.

Tādēļ konferences otrais uzdevums ir noskaidrot, kāda atbildība uz starptautisko tiesību normu pamata jānes šo zaudējumu nodarītājai valstij.

**Konferences organizatori**

**1. Ministru kabineta Komisija** PSRS totalitārā komunistiskā okupācijas režīma upuru skaita un masu kapu vietu noteikšanai, informācijas par represijām un masveida deportācijām apkopošanai un Latvijas valstij un tās iedzīvotājiem nodarīto zaudējumu aprēķināšanai (turpmāk – Komisija). Komisijas pamatuzdevumi saskaņā ar Saeimas 2005. gada 05. maija deklarācijā „Par Latvijā īstenotā PSRS totalitāri komunistiskā okupācijas režīma nosodījumu” Ministru kabinetam uzdoto ir:

- noteikt PSRS totalitārā komunistiskā okupācijas režīma upuru skaitu;

- noteikt masu kapu vietas;

- apkopot visu informāciju par represijām, masveida deportācijām;

- aprēķināt zaudējumus, ko šis režīms nodarījis Latvijas valstij;

- aprēķināt zaudējumus, ko šis režīms nodarījis Latvijas iedzīvotājiem.

Kopš 2006. gada Komisijas uzdevumā ir izstrādāti vairāk nekā 70 pētījumi ekonomikas, demogrāfijas, vides aizsardzības un vēstures jomās. Šiem pētījumiem veiktas arī ~ 70 ekspertīzes. Vairāk: [www.okupacijaszaudejumi.lv](http://www.okupacijaszaudejumi.lv)

**2. Latvijas Republikas Tieslietu ministrija**

Ministrija saskaņā ar Ministru kabineta 2006. gada 30. maija noteikumu Nr. 446 14. un 15. punktu veic sekretariāta funkcijas un nodrošina Komisijas darbību.

**3. Latvijas Okupācijas izpētes biedrība (LOIB)**

Kopš 2013. gada biedrība darbojas kā Tieslietu ministrijas sadarbības partnere jautājumos, kas saistīti ar Komisijas pētniecības darba organizēšanu. Šogad apritēs 10 gadi, kopš biedrība saskaņā ar statūtiem darbojas Latvijas okupāciju izpētes jomā. Biedrība savā darbības laikā ir noorganizējusi 7 starptautiska mēroga konferences, ~ 30 izglītojošus seminārus, izdevusi 8 grāmatas, plašsaziņas līdzekļiem sniegusi daudzas intervijas, kā stratēģiskais partneris un padomnieks aktīvi atbalstījusi Komisijas darbu.

Vairāk: [www.loib.lv](http://www.loib.lv)

**PRESES RELĪZE**

Šā gada 22. martā LR Tieslietu ministrijā notiks starptautiska konference „Apzinātie PSRS okupācijas REŽĪMA nodarītie zaudējumi”.

Konferences mērķis - uz PSRS finanšu oriģinālo dokumentu pamata apgāzt šodienas Krievijas joprojām plaši izplatītos melīgos apgalvojumus par lielajām PSRS investīcijām Baltijas republikās, slēpjot faktus par faktiskajiem apjomīgajiem finansiālajiem un demogrāfiskajiem zaudējumiem, ko izraisījis PSRS totalitārais okupācijas režīms.

Konferences uzdevums - uz zinātniski pamatotas metodoloģijas pamata sniegt pārskatāmu informāciju par pētījumos konstatētajiem faktiem, kas atklājās Latvijas, Lietuvas un Igaunijas arhīvos atrodamajos PSRS laika oriģinālajos dokumentos. Kopumā pierādīt, ka:

* visā PSRS okupācijas periodā Latvijas, Lietuvas un Igaunijas republikas no sava budžeta 20-40 % apmērā ir dotējušas PSRS budžetu, atpakaļ saņemot tikai nelielu daļu no šī finansējuma;
* no šajās republikās atlikušās budžeta daļas vairāk nekā puse līdzekļu tika izlietota PSRS armijas, represīvo institūciju un militāri rūpnieciskā kompleksa finansēšanai;
* visu okupācijas laiku notika Baltijas republiku kolonizācija un nežēlīgas represijas pret šo republiku iedzīvotājiem.

Kā otrais konferences uzdevums ir noskaidrot, kāda atbildība uz starptautisko tiesību normu pamata jānes šo zaudējumu nodarītājai valstij.

Konferencē uzstāsies 15 politiķi un zinātnieki no četrām valstīm.

Konferences centrālais notikums būs Igaunijas tieslietu ministra Urmasa Reinsalu, Latvijas tieslietu ministra Jāņa Bordāna un Lietuvas tieslietu ministra Elvina Jankeviča paziņojums par sadarbības turpināšanu šī darba veikšanai ar mērķi panākt plašas starptautiskās sabiedrības nosodījumu PSRS totalitārajam noziedzīgajam okupācijas režīmam.

1. Ministru kabineta Komisija PSRS totalitārā komunistiskā okupācijas režīma upuru skaita un masu kapu vietu noteikšanai, informācijas par represijām un masveida deportācijām apkopošanai un Latvijas valstij un tās iedzīvotājiem nodarīto zaudējumu aprēķināšanai (izveidota 20105. gada 5. augustā ar MK rīkojumu Nr.. 523 (prot. Nr. 44 34. §) [↑](#footnote-ref-2)